Hyvää syksyä jytyläiset! Olemme saaneet viettää lämpimän kesän sekä hyvin aurinkoisen syksyn.

\* JYTYN SYYSPÄIVÄT vietettiin Imatran kylpylässä. Moni mukana olleista vietti ikimuistoisen viikonlopun Saimaan rannalla. Lämpimät KIITOKSET kaikille mukana olleille niin vieraille kuin talkoolaisille!

\* Kuluva syksy on vilkas vaalisyksy. Hallinnonvaalit ja luottamusmiesvaalit ovat ajankohtaisia.

\* Hallinnonvaaleissa valitaan 37 liittovaltuutettua. Itä-Suomen alueelta valitaan 10 liittovaltuutettua. Äänestysaika alkaa 1.10.2024 klo 08.00 ja päättyy 14.10.2024 klo 20.00. Äänestäminen tapahtuu vahvalla tunnistautumisella pankkitunnuksia käyttäen. Jyty Saimaa ry:stä on kaksi ehdokasta ehdolla liittovaltuustoon Carita Viitanen ja Seija Hovi-Kuikko. Toivomme aktiivista osallistumista äänestykseen. Äänestetään yhdistyksemme ehdokkaat liittovaltuustoon päättämään jytyläisiä koskevista asioista.

\* Jytyn järjestämä vaalitentti pidetään 30.9 klo 17-18.30. Liittovaltuusto ehdokkailla on mahdollisuus esittäytyä. Olette saaneet sähköpostin asiaan liittyen ke 25.9, josta löytyy liittymislinkki tilaisuuteen.

\* After work Jytyn vaalikiertua pidetään Lappeenrannassa 9.10 klo 15-17, ravintola Saimaassa, Kirkkokatu 9 (Osuuspankin yläkerta 6 krs.). Kutsu tapahtumaan on liitteessä! Tule iltapäiväkahville, tule hakemaan jäsenlahja, tule äänestämään, tule tapaamaan oman yhdistyksesi ehdokkaita, tule tapaan aluetoimiston Sonjaa!

\* Jytyn suosittelukampanja uudistuu! Lue lisää liiton sivuilta. Sieltä löytyy 10 syytä, miksi kuulua Jytyyn. Hyödynnä näitä, kun suosittelet jytyläisyyttä uusille jäsenille. <https://jytyliitto.fi/jasenyys/liittyminen/>

\* Finnhits 50 vuotta – juhlakiertue Lappeenranta-salissa 23.11 klo 19.00. Nina Tapio, Annika Eklund, Tomi Metsäketo ja Sami Hintsanen ikivihreiden hittien tähtinä! ilmoittautuminen aukeaa kotisivuilla 7.10. Jäsenen omavastuu lipusta on 30 €. Lipun hinta tullaan laskuttamaan lipun varanneilta ennen konserttia. Lippuja on varattu 30 kpl, joten olethan nopea.

 Äänestämällä vaikutat!

 Sillä sinun työsi on tärkeä

Lokakuun aikana liitto panostaa näkyvyyteen. Liiton mainos Sillä sinun työsi on tärkeä teeman ympärillä pyörii mm. Finnkinon elokuvateattereissa, radiossa, lähiliikenteen busseissa, metrossa ja somessa.